**Tim Borowski** (talaffuzi: *Tim Borovski*) (2-may 1980-yil Neubrandenburg, GDR) — nemis futbolchisi, Markaziy yarim himoyachi, murabbiy. Borowski Bremendagi „Werder" uchun 294 oʻyinini oʻynagan va 32 gollarini oʻz hisobiga rasmiylashtirgan. U Germaniya terma jamoasining oʻyinchisi boʻlib, 33 oʻyinini oʻtkazgan va 2 ta gol urgan. Borowski terma jamoa bilan 2006-yilgi jahon chempionatining bronza medali sovrindori va 2008-yilgi Yevropa chempionatining kumush medali sovrindori boʻlgan. 2012-yilda u oʻz karyerasini yakunlagan, Verderda murabbiylik ishiga oʻtgan.

Biografiya
----------

### Jamoalardagi faoliyati

Tim Borowski 1990-yillarning boshlarida Germaniya bolalar chempionatida muvaffaqiyatli ishtirok etgan."Neibrandenburg 04" bolalar kubida oʻz karyerasni boshlagan. 1996-yilda Borowski Bremen „Werder" futbol maktabiga koʻchib oʻtgan. 1999-yilda Tim Shimoliy mintaqaviy ligada oʻynagan Werder II zaxira jamoasi oʻyinchisiga aylangan, u yerda ikki mavsumda oʻzini yaxshi koʻrsatgan va asosiy tarkibga oʻtkazilgan. 14-iyul 2001-yil Borowski birinchi marta Werder uchun rasmiy oʻyinda maydonga tushgan. Bu uchrashuv belgiyaning „Gentga" klubiga qarshi uchrashuvi boʻlib, u asosiy tarkibda maydonga tushgan. 2001-yil 18-avgustda Tim Bundesligada "Myunxen 1860'' klubiga qarshi oʻyinda ham maydonga tushgan.

2003/2004-yilgi mavsumda „Werder" chempionlik va Germaniya kubogini qoʻlga kiritganida, Borovski allaqachon Tomas Shaaf jamoasida asosiy tarkibda toʻlaqonli oʻyinchi boʻlgan edi. Keyingi mavsumlarda ham „Verder" juda muvaffaqiyatli oʻynagan. Germaniya chempionatida ikkinchi va uchinchi oʻrinlarni egallab, 2006-yilda Chempionlar ligasining 1/8 finaliga chiqgan. 2005/2006-yilgi mavsum shaxsiy statistika boʻyicha Tim uchun eng muvaffaqiyatli mavsum boʻlgan, Bundesliganing 31 ta oʻyinida u 10 ta gol va 11 ta golli uzatmani amalga oshirgan, Chempionlar ligasining 1/8 finalida esa "Yuventus" klubiga gol urgan.

2008-yilning yanvarida Borovski „Bavariya" bilan kelishuvga erishgan edi, yozda „Verder" bilan shartnomasi tugagach, erkin agent sifatida Myunxen klubiga oʻtgan. „Verder" rahbariyati Timga yangi shartnoma imzolashni taklif qilgan, ammo u rad javobini bergan. „Bavariya"da Borovski bor-yoʻgʻi bir mavsum oʻtkazgan, unda u jami 35 oʻyin oʻtkazgan va 7 ta gol urgan, ammo markaziy yarim himoya pozitsiyasida yuqori raqobat tufayli asosiy tarkibda toʻlaqonli futbolchiga aylana olmagan. Bundan tashqari, Borovskini sotib olish tashabbuskori Germaniya terma jamoasida Tim bilan birga ishlagan murabbiy Yurgen Klinsman va Klinsmanni almashtirgandan soʻng yangi murabbiy yaʼni Lui van Gal oʻz jamoasida futbolchiga joy koʻrmagan.

2009-yil yozida Borowski „Verder" ga qaytib kelgan va u bilan yana bir yilga uzaytirish imkoniyati bilan uch yilga shartnoma tuzgan. 2010/2011-yilgi mavsumida Tim bir necha marta toʻpigʻini jarohatlab, Germaniya chempionatida koʻplab oʻyinlarni oʻtkazib yuborgan. 2011—2012-yillarda u jarohatlar tufayli Verder uchun deyarli oʻynamagan. 2012-yilning yozida futbolchining klub bilan shartnomasi tugagan va Verder rahbariyati Timga yangi shartnoma taklif qilmagan. 2012-yil sentyabr oyida 32 yoshli Borowski rasmiy ravishda oʻyin karyerasining tugashini eʼlon qilgan.

### Terma jamoadagi o'yinlari

1999—2001-yillarda Borowski 15 ta oʻyinda oʻynagan Germaniya yoshlar terma jamoasining oʻyinchisi edi. 2002-yil 21-avgustda Tim Bolgariya terma jamoasi bilan oʻrtoqlik uchrashuvida Germaniya terma jamoasida debyut qilgan. U hech qachon milliy terma jamoaning asosiy yarim himoyachisi boʻlmagan, chunki Michael Ballack bu joyga mahkam oʻrnashgan.

2006-yilgi Jahon chempionatida Borovski Kosta-Rika bilan ochilish oʻyinida Ballakni oʻrniga maydonga tushgan, uchinchi oʻrin uchun oʻyinni hisobga olmaganda, keyingi barcha bahslarda xuddi shunday oʻynagan. Argentina bilan chorak final uchrashuvida Borovski jamoadoshi Miroslav Klozega golli uzatmani amalga oshirgan va oʻyindan keyingi birinchi penaltini muvaffaqiyatli amalga oshirgan. Italiya terma jamoasi bilan yarim final uchrashuvida Tim chap qanot yarim himoyachisi sifatida oʻzi uchun noodatiy holatda asosiy tarkibda maydonga tushgan. Germaniya terma jamoasi jahon chempionatida uchinchi o‘rinni egallagan.

Terma jamoa bilan birga Borovski 2008-yilgi Yevropa chempionatiga ham borgan, ammo u yerda uning jamoadagi roli ahamiyatsiz edi. U atigi ikkita uchrashuvda maydonga tushgan va jami 18 daqiqa oʻynagan. Portugaliya termasi bilan chorak final uchrashuvi Borovski uchun Germaniya terma jamoasidagi so‘nggisi bo‘lgan. Germaniya terma jamoasining qolgan futbolchilari bilan birgalikda chempionatning kumush medallarini qoʻlga kiritgan. Borovski terma jamoa safida jami 33 ta o‘yin o‘tkazgan va 2 ta gol urgan.

### Futbolchilik faoliyatini tugatgandan soʻng

2013-yilda Borowski „Verder" marketing boʻlimida ish topgan. U yerda 18 oy ishlagan. 2015-yil aprel oyida unga 23 yoshgacha boʻlgan futbolchilar orasida klub jamoasida sport direktori lavozimiga taklif qilingan. Borowski bilan shartnoma uch yil muddatga imzolangan. Uning vazifalari klub akademiyasida oʻqigan yosh futbolchilarni asosiy tarkibga chiqish uchun tayyorlashni oʻz ichiga olagan.

Faoliyat statistikasi
---------------------

| KLub | Mavsum | Liga | Mamlakat kubogi | Liga kubogi | Qitʼa | Jami | Man. |
| --- | --- | --- | --- | --- | --- | --- | --- |
| Divizion | Oʻyin | Gol | Oʻyin | Gol | Oʻyin | Gol | Oʻyin | Gol | Oʻyin | Gol |
| Werder Bremen II | 1999—2000 | Regionalliga Nord | 29 | 6 | 2 | 0 | - | - | 31 | 6 |  |
| 2000—2001 | 27 | 5 | 1 | 0 | - | - | 28 | 5 |  |
| 2001—2002 | 2 | 1 | 1 | 1 | - | - | 3 | 2 |  |
| Jami | 58 | 12 | 4 | 1 | 0 | 0 | 0 | 0 | 62 | 13 | - |
| Werder Bremen | 2001—2002 | Bundesliga | 26 | 1 | 2 | 1 | - | 2 | 0 | 30 | 2 |  |
| 2002—2003 | 18 | 0 | 4 | 0 | 0 | 0 | 2 | 2 | 24 | 2 |  |
| 2003—2004 | 25 | 1 | 5 | 5 | - | 1 | 0 | 31 | 6 |  |
| 2004—2005 | 31 | 7 | 5 | 3 | 2 | 0 | 6 | 0 | 44 | 10 |  |
| 2005—2006 | 31 | 10 | 3 | 0 | 2 | 0 | 9 | 3 | 45 | 13 |  |
| 2006—2007 | 17 | 2 | 0 | 0 | 1 | 0 | 6 | 1 | 24 | 3 |  |
| 2007—2008 | 21 | 2 | 3 | 1 | 1 | 1 | 7 | 0 | 32 | 4 |  |
| Jami | 169 | 23 | 22 | 10 | 6 | 1 | 33 | 6 | 230 | 40 | - |
| Bayern Munich | 2008—2009 | Bundesliga | 26 | 5 | 2 | 1 | - | 7 | 1 | 35 | 7 |  |
| Werder Bremen | 2009—2010 | Bundesliga | 28 | 4 | 6 | 1 | - | 11 | 1 | 45 | 6 |  |
| 2010—2011 | 12 | 0 | 1 | 1 | - | 4 | 0 | 17 | 1 |  |
| 2011—2012 | 1 | 0 | 1 | 0 | - | - | 2 | 0 |  |
| Jami | 41 | 4 | 8 | 2 | 0 | 0 | 15 | 1 | 64 | 7 | - |
| Karyerada jami | 294 | 44 | 36 | 14 | 6 | 1 | 55 | 8 | 391 | 67 | - |

Yutuqlar
--------

„Werder"
* Germaniya chempioni 2004
* 2004-yil Germaniya Kubogi sohibi
* 2006-yil Germaniya ligasi Kubogi gʻolibi

Germaniya Terma Jamoasi
* 2006-yilgi jahon chempionatining bronza medali sovrindori
* 2008-yilgi Yevropa chempionatining kumush medali sovrindori

Manbalar
--------

1. ↑  „2006 FIFA World Cup Germany: List of Players: Germany".  FIFA (21-mart 2014-yil). 10-iyun 2019-yilda asl nusxadan arxivlandi.
2. ↑  „Borowski: Darum fiebert er mit Neubrandenburg" (de).  Deutscher Fußball-Bund (11-fevral 2016-yil). 17-aprel 2016-yilda asl nusxadan arxivlandi. Qaraldi: 2-aprel 2016-yil.
3. ↑  „Borowski haut bei Werder in den Sack" (de).  Bild (1-iyul 2014-yil). Qaraldi: 2-aprel 2016-yil.
4. ↑  „SV Werder Bremen - KAA Gent, Jul 14, 2001 - UEFA Intertoto Cup - Match report" (en).  Transfermarkt. 15-aprel 2016-yilda asl nusxadan arxivlandi. Qaraldi: 2-aprel 2016-yil.
5. ↑  „SV Werder Bremen - TSV 1860 Munich, Aug 18, 2001 - 1.Bundesliga - Match report" (en).  Transfermarkt. 15-aprel 2016-yilda asl nusxadan arxivlandi. Qaraldi: 2-aprel 2016-yil.
6. ↑  „Micoud header ends Juve comeback" (en).  UEFA.com (23-fevral 2006-yil). 27-oktabr 2015-yilda asl nusxadan arxivlandi. Qaraldi: 2-aprel 2016-yil.
7. ↑  „Micoud header ends Juve comeback" (en).  UEFA.com (23-fevral 2006-yil). 27-oktabr 2015-yilda asl nusxadan arxivlandi. Qaraldi: 2-aprel 2016-yil.
8. ↑  „Borowski kein Klinsmann-Produkt" (de).  Kicker (14-yanvar 2008-yil). 17-sentabr 2016-yilda asl nusxadan arxivlandi. Qaraldi: 2-aprel 2016-yil.
9. ↑  *Hasib, Samrin.* „Tim Borowski of Bayern Munich: Forgotten or Ignored?" (en).  Bleacher Report (1-dekabr 2008-yil). 14-aprel 2016-yilda asl nusxadan arxivlandi. Qaraldi: 2-aprel 2016-yil.
10. 1 2  „Midfielder Borowski returns to Werder Bremen" (en).  CNN (22-iyul 2009-yil). 15-aprel 2016-yilda asl nusxadan arxivlandi. Qaraldi: 2-aprel 2016-yil.
11. ↑  *Grima, Mitchell.* „Werder Bremen's Tim Borowski suffers another injury setback" (en).  Goal.com (27-aprel 2011-yil). 4-may 2016-yilda asl nusxadan arxivlandi. Qaraldi: 2-aprel 2016-yil.
12. ↑  „Borowski retires from football" (en).  ESPN (19-sentabr 2012-yil). 13-aprel 2016-yilda asl nusxadan arxivlandi. Qaraldi: 2-aprel 2016-yil.
13. ↑  „Germany 1-1 Argentina" (en).  BBC Sport (30-iyun 2006-yil). 18-iyun 2018-yilda asl nusxadan arxivlandi. Qaraldi: 2-aprel 2016-yil.
14. ↑  *Arnhold, Matthias.* „Tim Borowski - International Appearances" (en).  RSSF (16-aprel 2015-yil). 5-mart 2016-yilda asl nusxadan arxivlandi. Qaraldi: 2-aprel 2016-yil.
15. ↑  „Tim Borowski wird Sportdirektor der U 23 von Werder Bremen" (de).  Sport1.de (9-aprel 2015-yil). 13-avgust 2017-yilda asl nusxadan arxivlandi. Qaraldi: 2-aprel 2016-yil.
16. 1 2  „Tim Borowski". *National Football Teams*. Qaraldi: 12-iyul 2018-yil.
17. 1 2 3 4 5 6 7 8 9 10 11 12 13 14  „Tim Borowski » Club matches". *worldfootball.net*. Qaraldi: 12-iyul 2018-yil.